Gud ja, jeg har jo en blog…\nI’m (still) alive →\nonsdag d. 11. maj 2011 kl. 14:43 · · 49 kommentarer For ikke så længe siden talte jeg med dejlige Frederikke om at lukke og slukke en blog. Altså, det var ikke mig som startede samtalen, men hende som ville spille bold, og enden på den historie kender vi nu. Hun valgte at lukke og slukke DK’s noget nær ældste blog, fordi hun lyttede til sin mavefornemmelse, og det samme burde jeg. Lytte og handle på det, min mavefornemmelse siger:\nEr det stadig sjovt? Hvad får jeg ud af det? Får andre noget ud af det? Har jeg tid/lyst til at sidde her? Hvad var det, jeg synes, der var så fantastisk ved at blogge, dengang i 2003 da det hele startede, og er det stadig lige fantastisk? Har jeg overhovedet mere at berige(!?) andre med, end sommerhusstemning og “sikke’n dejlig dag det er i dag” og burde jeg i grunden ikke bruge mine evner til noget helt andet end det her og i givet fald; hvad?\nMange mange spørgsmål har jeg stillet mig selv og nogle har jeg fået et klart svar på, imens andre stadig svæver lidt omkring og har svært ved at finde sin knivskarpe form, men det er jo ikke nyt, at jeg er en skvatmikkel som ikke kan finde ud af at stoppe, imens legen er god, men liiiige skal hen om det næste hjørne for at se, om det hele ikke bliver bare en lille smule sjovere, hvis jeg leger med dér.\nJeg kan dog se i den statistik, jeg ellers plejer at være ligeglad med, at der stadig er nogle standhaftige som kigger forbi hver dag, selvom min opdateringsfrekvens er pivhamrende latterlig, og kommentarerne taler jo for sig selv. Der er nogle stykker af dem og de er søde og gør mig rigtig glad, men der er ikke overvældende mange som tidligere til at give et godt drive, og helt ærligt – det er jo ikke så sært, vel. Jeg mener … med de indlæg som kun omhandler blomster, kaffe, frisk luft og en sludder for en sladder; det er jo altså ikke dér, de bedste ben ligger gemt.\nOmvendt oplever jeg også, at når jeg en sjælden gang lufter ét af de bedre- og dybsindige ben, så får det lov at stå hen i det ‘ukommenterede’ og jeg ville lyve, hvis jeg nu begyndte at påstå, at det ikke betyder noget for mig, for selvfølgelig er det jo lige netop dér, jeg har brug for/lyst til lidt sparring. Men sådan noget er skidesvært at kommentere på og det kan endda være svært at forholde sig til, når alt man bare ville med sit blogbesøg, var, at få lidt afslappende ‘sommerhusstemning’ efter en endt hektisk dag. Sådan har jeg det jo selv, så jeg ved godt, at de tunge emner er lidt sværere at tage en skriftlig snak om, når man sidder bag hver sin skærm, i hver sin stue, i hver sin landsdel og derfor forbliver disse indlæg så larmende stille.\nMen det er jo peanuts ift. alle tankerne sammenlagt, for jeg synes i bund og grund ikke, det er sjovt at blogge mere. Tid har jeg egentlig masser af, hvis jeg bare giver mig den, men jeg kan ikke tage mig sammen til at få opdateret så ofte som der skal til, for at passe og pleje en blog og dens relationer. Alt dét, der er så vigtigt, hvis man vil have succes med sin blog. Når man selv dør i mælet, ja så dør bloggen helt automatisk, ganske langsomt og uundgåeligt, og det er dét, min blog er godt på vej til at gøre og har gjort længe. Og hvad vil jeg så med alle disse ord? Er det nu damen siger, at hun giver bloggen det sidste dødsstød?\nNææ, jeg giver ikke noget dødsstød, men jeg har brug for at trække mig tilbage fra en plads i cyberverden, som har fået lidt for meget opmærksomhed de sidste mange år. Den verden larmer simpelthen for meget på godt og ondt, synes jeg.\nMåske kan jeg en skønne dag se fidusen i dette her foretagende igen, men lige nu kan jeg helt ærligt ikke se den. Jeg kan hverken se- eller mærke den – altså udover de sjove projekter og skønne mennesker, hvis eksistens jeg sikkert aldrig ville være blevet beriget med, hvis jeg ikke havde blogget her i godt og vel 8 år. 8 år som en Moccapige!\nTænk, at noget kan tage så lang tid af ens tid…\nFrau Putz - 11. maj 2011 - kl. 15.24 … og nu får du så en kommentar!\nFor det er da forståeligt nok, at du er kørt træt – og på den anden side, så vil jeg komme til at savne dig her i Blogland.\nJeg har ind imellem de samme tanker om “hvad har jeg at byde på” osv. (mon ikke vi alle har det?) – men pludselig er lysten der igen. God vind – og kig endelig forbi ind imellem, hvis du har lyst til at hilse på ;)\nSilla - 11. maj 2011 - kl. 15.31 Jo søde ven GUDSKELOV så ses vi lige pludselig;) Selvfølgelig skal du ikke blive ved med at blogge hvis du ikke syns det er sjovt længere….det er jo glæden der skal drive værket;)men hold k**t hvor vil jeg savne at kunne kigge til dig hver dag og læse dine dejlige indlæg og se på dine smukke,smukke billeder. Men lyt til DIT eget hjerte.\nRigtig,rigtig mange knus og kram herfra\nAnita - 11. maj 2011 - kl. 15.33 Putz – jeg kigger hver gang du skriver på din blog, men jeg gør det via RSS-reader og derfor kan du ikke se mig. Dig kan jeg slet ikke lade være med at følge, for du har noget ved din person, som jeg rigtig godt kan li’ :-)\nLige nu føles det helt rigtigt at trække sig tilbage. Maven siger god for det og skuldrene falder på plads. Det skal nok gå altsammen og så må tiden vise mig, hvad jeg så skal foretage mig med en computer og dens gear og gadgets ;-)\nAnita - 11. maj 2011 - kl. 15.35 Silla, kæreste dejlige Silla – vi ses heldigvis altid igen og igen og igen :-)\nKnus og Kindkys…\nyt - 11. maj 2011 - kl. 16.05 Du har ret det fylder meget at blogge og ikke mindst at følge blogge.\nMen som jeg siger så er det min daglige avis ;)\nHåber du dukker op igen en dag ;)\nNyd livet og dig selv så længe ;)\nGitte - 11. maj 2011 - kl. 16.13 Nå nå det er vist den nye trend i blog-verden….. :-) Godt vi ved, hvor vi ellers kan finde dig :-D\nnicole - 11. maj 2011 - kl. 16.31 Hej Anita !\nHar læst med i snart over to år – men er desværre ikke så god til at lægge en kommentar. Nok fordi jeg tænker svarer jeg mon godt, rigtigt og …. . Kommer til at savne dine ord !!!\nHåber du finder tilbage en dag og det giver dig noget igen. Indtil da\nde kærligste hilsner Nicole\nAnnette - 11. maj 2011 - kl. 16.57 Jeg forstår dine tanker, de kommer også forbi her i ny og næ, og indimellem overvejer jeg, om det er rigtigt at bruge så meget tid på cyberspace.\nNu er min blog ikke kendetegnet ved at have så meget kant, og jeg hygger mig stadig med det, så der bliver nok fortsat spredt sommerhusstemning hos mig ;o)\nMen jeg har stor respekt for din beslutning, måske er det endda sundt ;o) Og jeg vil også savne dine ord og billeder – er fluks tilbage, når du pipper igen!\nAnita - 11. maj 2011 - kl. 17.52 Jeg føler mig som en slags blog-pensionist, der er blevet en smule træt i hattepulden, og så er det godt at vide, hvornår man skal trække i håndbremsen.\nDet føles godt og når jeg kommer til at savne skriveriet, så finder jeg sikkert ud af, at jeg (stadig) ikke har noget snusfornuftigt at berige Jer med, hvis jeg sætter mig til tasteturet, og så er jeg lige vidt. Måske kan det også ende med, at jeg finder på noget HELT andet end at være her, men jeg lader bloggen stå for referencens skyld. Ingen har vel lyst til at blive helt glemt – heller ikke jeg. Man kan vel ligeså godt være ærlig, ikk’ :-)\nGitte – blogstop-go-back-to-real-life er det nye sort og jeg kan godt lide at “være med på moden” … og jeg HAR husket at nævne inspirationskilden denne gang ;-)\nEsther - 11. maj 2011 - kl. 18.18 Åh ja, jeg kan nu sagtens følge dig. Jeg gør mig også de tanker af og til – eller rettere, HAR gjort.\nDet var altså lidt sjovere at blogge dengang i 2004/5. For det første var der ikke så mange blogge endnu, så det føltes noget mere som man “kendte hinanden” – og så var der generelt flere kommentarer end der er i dag.\nJeg havde en periode i 2008 hvor jeg i starten af året sandt for dyden ikke fik skrevet ret meget og jeg syntes det var svært overhovedet at finde på noget at skrive. Sådan havde jeg det i meget lang tid – og naturligvis faldt antallet af læsere og kommentarer da også meget voldsomt. Ikke at det undrer mig.\nMen, det er alt andet lige sjovere at skrive, når der kommer bare en smule respons og derfor overvejede jeg meget at stoppe – bare stoppe uden at gøre opmærksom på det. Det så jeg ingen grund til – med kun 15-20 læsere om dagen i gennemsnit. ;) Ak ja i “gamle dage” havde jeg i gennemsnit 100 besøg om dagen :D\nMen – så var det jo det mest fantastiske i mit liv skete: jeg købte hus med have – og jeg fik noget at blogge om, i stedet for at køre i den samme rille hele tiden med brok over vejret og at bo til leje :D.\nPt. har jeg ingen intentioner om at stoppe med at blogge. Jeg har vænnet mig til, at jeg bare ikke har mange læsere – og at jeg heller ikke får mange kommentarer. Det forstår jeg såmænd godt, da det ikke ligefrem er dybere/velskrevne indlæg min blog indeholder – jeg er så småt begyndt at se på mig blog som en perfekt “have-huskeblog” – og når der så ER kommentarer en gang i mellem, ja så glæder jeg mig over det :)\nKarin Hørkilde - 11. maj 2011 - kl. 18.26 Sødeste Anita. Fuld forståelse herfra – jeg har bestemt også perioder, hvor jeg næsten ikke orker at opdatere bloggen – og slet ikke hjemmesiden! Lange pauser mellem indlæggene på en blog fremmer ikke just læselysten men for at bruge et godt Chris McDonald ord, så vil jeg bare sige “PYT”!!!!!!!!!!!!! Jeg blogger, når jeg har tid og lyst, og så må læserne jo tage den derfra. Og det er da en ret, alle bloggere har – sådan er det!\nNår det så er sagt/skrevet, så vil jeg da ikke lægge skjul på, at jeg har nydt at følge dine skriblerier hér – og havde du ikke haft din blog, var vi måske aldrig mødtes, hvem ved? Jeg er i hvert fald superlykkelig for at have mødt dig in real life – du er en vigtig brik i det sammensurium, der er mit liv:-)\nKnus og kram og kærlige tanker fra Karin\nPernille - 11. maj 2011 - kl. 18.44 Jeg holder meget af din blog, af dine indlæg – både de lette og de tunge. Men jeg indrømmer gerne at det med kommentarer er jeg et fjols til. Måske lærer jeg det en dag.. måske aldrig.\nDet jeg ville sige, er bare at jeg har nydt at læse med, også selvom det kun er gennem en brøkdel af dine blogår. Og det er vigtigt at lytte til sig selv, så selvom jeg ville nyde at læse endnu mere, er det din beslutning. Føles den rigtig, så er alting som det skal være :)\nFrederikke - 11. maj 2011 - kl. 19.37 Skønne kvinde…. alt har sin tid, det har vi talt om og tak for det. Jeg har det fortsat godt med min beslutning. Måske vender jeg tilbage… tiden er klog.\nVi tales ved… lige pludselig som altid.\nAnnika - 11. maj 2011 - kl. 19.56 Jeg synes det er rigtig hyggeligt, at kunne følge med I begge mine kusiners liv. Vi har jo ikke så meget kontakt, som vi havde da vi var yngre. Jeg er absolut familiemenneske, så derfor interesserer I mig,og hvad I går og bedriver Jeres tid med. Jeg vil komme til at savne at jeg ikke lige kan følge lidt med. Jeg er ikke så god til at få kommenteret, er lidt bange for at virke påtrængende. Af og til har jeg været fristet, især ved de mere dybsindige indlæg, men det fremgår jo ikke helt hvem eller hvad der evt. går dig på, og så er det jo alligevel kun en form for sindsstemning man kan kommantere på. Mht. strikketøjet som har en forholdsvis stor plads på Jeres blogge, må jeg fuldstændig melde pas.\nSkulle du lukke og slukke er det jo rart, at du så er på Facebook, og at vi trods alt ses en gang om året.\nDu skal vide at jeg fortsat er meget imponeret af dine skønne billeder og flair for opsætning!!!:D\nKnus fra Vildbjerg.\nRikke (et år i sandaler) - 11. maj 2011 - kl. 20.17 Jeg er sikker på at du (og Frederikke) kommer tilbage på en eller anden måde og et eller andet tidspunkt.\nMen jeg kan sagtens følge med – og med mine 6 år på bagen, har jeg samme tanker ind i mellem.\nNu har jeg dog valgt at skifte “cyperrammer” samtidig med at jeg har skiftet fysiske rammer, og planen er da at jeg efter mit år i sandaler vil tage det jeg har skrevet og lave en bog af det … helt til mig selv … så det er det jeg gør for tiden – skriver til mig selv.\nMed hensyn til kommentarene så har jeg altid være ukommenterbar, så det går mig ikke (helt så meget) på at dem der kommer ikke lægger en kommentar – men jeg synes stadig at er underligt, at folk kan læse med i år og dage uden nogen sinde at kommentere.\nPøj-pøj med pausen, haven og livet.\nTherese - 11. maj 2011 - kl. 21.02 Jeg kan sagtens følge dig. 8 år på samme frekvens, er da også lang tid. Forhåbentlig har du selv udviklet dig en masse på de år, og bloggen ligeså – men jo, jeg kan da sagtens se at lysten kan blive mindre, når der sker andet i livet, og det måske kan virke lidt ligegyldigt at på 8. år spamme billeder af kaffekop eller blomsterbuket. Det vigtigste må være at gøre hvad der føles godt i maven. Savne dig ? JA, det vil jeg da. Heldigvis findes du også på andre frekvenser, så mon du vil blive helt væk?\nStort kram, afsted – måske en sidste gang – her i dit kommentarfelt.\nAnita - 11. maj 2011 - kl. 21.51 Esther – du rammer fuldstændig klokkerent med din kommentar! Det var nemlig noget ganske andet, dengang vi startede i sin tid. Bloglandet har forandret sig meget markant (og også enkelte af de gamle rotter) og det er ikke nær så hyggeligt, som det var engang – men jeg er også klar over, at jeg ikke kan blive ved at hænge fast i “der var engang” og derfor må jeg videre. Tak for dit pletskud :-)\nKarin – du er nemlig også et af de skønne mennesker, jeg har lært at kende her igennem og Gud ske tak og lov for det! Det kram glemmer jeg aldrig og jeg ved heldigvis, hvor jeg kan få det igen. Og igen ;-)\nPernille – du må endelig ikke føle dårlig samvittighed mht. kommentarer. Det er ikke de manglende af slagsen, jeg trækker mig tilbage for, men de har været med i mine tanker som en flygtig funderen over, hvor de faldt og hvor der var larmende tavshed. Altså ikke fra dig, seføli, men helt generelt :-)\nFrederikke – min alltime-favorite boingboing Nik & Jay danserinde… jeg tror det her vil føles lidt ligesom de cigaretter, jeg smed væk sidste år. Det bliver hårdt til en start, men så letter det. Vi ses altid. Lige pludselig. Kys og Tak :-)\nAnnika – min kære kusine, jeg er helt sikker på, at Faster Else også har sine “indvendinger” imod mit blogstop, fordi det er en hyggelig måde at følge med på, men jeg har alt for længe længtes efter anonymiteten igen efter at have været offentlig tilgængelig i så mange år og jeg må sige, at det føles rigtigt i maven. Men du ved jo også, at jeg aldrig helt kan holde min kæf*, når tungebåndet klør, så mon ikke der kommer opdateringer på Facebook ;-)\nRikke – jeg har jo altid været hende som fulgte dig ‘derovre’, men som meget sjældent skrev en kommentar, men efter du skiftede (cyber)hjem, begyndte du at skrive anderledes og så kunne/kan jeg bedre mærke dig, hvis du forstår, hvad jeg mener. Jeg er dog stadig lidt af en skovl til at kommentere, men jeg holder MEGET af dig og din blog, skal du vide, og jeg følger dig via RSS. Jeg kommer måske tilbage i én og anden form, men lige nu er skuldrene nede på plads og maven er helt i ro, så det fortæller mig, at jeg valgte rigtigt. Mht. billeder, så hænger jeg dog stadig fast i en kærlighed dér, så måske er det bare en fotoblog, jeg skal lave et sted på nettet. Nu ser jeg til det og tager én ting ad gangen. Det skulle virke, har jeg hørt :-)\nTherese – det er lige præcist dét, der er så trivielt… jeg blogger om næsten det samme som for 8 år siden. Næsten. Arj, det er måske også at sætte det lidt på spidsen, men Gud, hvor det føles sådan.\nJeg HAR naturligvis forandret mig, for jeg er blevet “skilt”, har fundet flere kærester via denne her blog og jeg fandt endda ‘mit livs kærlighed’ for flere år siden. Jeg har fået veninder, venner, kammerater, samarbejdspartnere og en bedsteven i hele den vide verden. Jeg får lov at teste dit og dat og lave noget, som giver kriller i maven, og jeg møder mennesker som mener, jeg skal se at få skrevet den bog (hvilket jeg altid afviser), så jeg har helt klart rykket mig ift. for 8 år siden. Ret meget faktisk, når jeg tænker tilbage.\nMen jeg gider ikke mere. Ikke lige nu. Vi ses helt sikkert på den anden frekvens ;-)\nMette - 12. maj 2011 - kl. 05.43 Jeg forstår godt dine tanker. Lukkede selv min egen ned for et år siden efter længe at have følt at jeg kun lukkede lort ud.\nJeg er lige startet igen. Fordi jeg ikke kunne lade være. Og dét er skønt at have det sådan, når man i årene op til næsten ikke har kunnet finde noget at skrive om. Skønt at jeg nu igen skriver fordi det bare MÅ ud og ikke fordi min statistik ellers går ned eller folk stopper med at besøge bloggen når der ikke er jævnlige poster.\nNyd din pause. Jeg er sikker på vi ses igen :-)\n... - 12. maj 2011 - kl. 08.35 Kære Anita.\nJeg vil savne dig, og glæde mig til måske engang at høre fra dig igen. Du har bragt stor glæde hos mig.\nJeg ønsker dig en bragende dejlig sommer med alle dine dejlige mennesker og lille nye have.\nRIA - 12. maj 2011 - kl. 09.42 HOV! Endnu en, der forlader Blogland… Jeg tror, det er et sommer-fænomen! Og lysten vender måske tilbage, når vejret ikke er til have, gåture, solbadning, sommerferie o.s.v…?\nMen jeg har fuld respekt for din beslutning. Blogs skal være drevet af lyst og fordi man brænder for at fortælle og slet ikke kan lade være :)\nHa’ det godt og ja, vi ses måske igen. Du skal i hvert fald være så velkommen ;)\nAnita - 12. maj 2011 - kl. 09.55 Jeg har grundlæggende masser af emner at blogge om, fordi jeg oplever noget skønt næsten hver dag, men med tiden har jeg kunnet mærke, at jeg ikke har lyst til at fortælle “Jer” om det. Lysten til at være anonym og gemme mig lidt, har været meget markant i den sidste tid, selvom tankerne om det har eksisteret i nogle år efterhånden.\nMen jeg bryder mig ikke om at sige ‘Aldrig’, så jeg går ikke og smækker med døren. Jeg slår bare en lille smule op med “Jer” ;-)\nTusind tak fordi I skriver så søde ord til mig. Jeg er virkelig glad for dem, skal I alle vide!\nVarmt cyberknus til dem, som vil have det :-)\nFr. Møller - 12. maj 2011 - kl. 10.24 Det var helt afgjort sjovere før – det bloggeri. (Og nærmest umuligt at prøve at følge med, nu Blogbot er død). Jo, jeg kan sagtens følge dig. Jeg gider heller ikke lægge noget ud bare for at få en placering på diverse blog-hitlister. (Selv om jeg stadig kan grine ad en liste for nogle år siden, der godtgjorde, at min daværende blog var lige akkurat bedre besøgt end dav. statsminister Anders Fogh Rasmussens).\nSelvfølgelig ses vi da lige pludselig. Enten her eller der :-).\nAnita - 12. maj 2011 - kl. 16.07 Fr. Møller – jeg følger med via RSS, men det var stadig lidt lettere, da det hele foregik via Blogbot – det vil jeg give dig ret i.\nGoogle-reader er ikke så hurtig i vendingen, men nu sidder jeg her jo heller ikke så meget mere, så nu betyder det ikke det helt store for mig :-)\nAnnika - 12. maj 2011 - kl. 16.19 Det kan jeg såmænd godt forstå ;)\nMuppi - 13. maj 2011 - kl. 09.22 Hej Anita, Har igennem de sidste mange år fulgt diverse blogs i længere eller kortere perioder. Din og hendes var de sidste jeg havde tilbage som jeg fulgte jævnligt. Kommenterer dog ikke, da jeg ikke føler at jeg har så meget at byde ind med. Bliver altså lidt tomt. Held og lykke fremover :-)\nMette - 13. maj 2011 - kl. 16.02 Jamen for hulan Anita… her tager man nogle få dage ud af byen og så er der lukket og slukket hos en af ønglings bloggene… vi ses måske igen og om ikke andet så ses vi jo på FB :-)\nAnita - 13. maj 2011 - kl. 18.44 Muppi – der sidder mange der, som du, ikke føler, de har noget at byde ind med eller ikke kan skrive “det rigtige” og hvor er det bare ærgerligt, synes jeg. Her er alt velkomment, sålænge man er sød og rar, og sådan har det altid været, men ved du hvad, Muppi? Jeg er MEGET MEGET glad for, at du sagde noget til mig nu. Tusind tusind tak for de søde ord :-)\nMette – vi både skrives og ses og så må du gi’ mig en røvfuld for at slå op her ;-)\nKnus til dig og dine dejlige piger!\nfivetosix - 15. maj 2011 - kl. 06.07 Kram din brandmand og dine unger.\nNyd haven og sommeren.\nMåske ses vi lige “pluslig”\nHa’ det godt ;-)\nAnita - 15. maj 2011 - kl. 22.02 Jeg krammer på livet løs og nyder, at der ikke er skyggen af blog-abstinenser. Ha’ det selv dejligt…\nVi ses måske lige pludselig, ja :-)\nAnna - 18. maj 2011 - kl. 21.41 Nåmen så hej hej – vi ses jo nok i cyberspace på en eller anden måde :)\nAnita - 19. maj 2011 - kl. 00.57 Anna – det gør vi måske. Vi færdes jo indimellem på fællesstierne derude. Hej hej :-)\nCamilla - 19. maj 2011 - kl. 21.53 Hej Moccapige\nJa, jeg er jo en af dem der nyder dine indlæg.\nFaktisk fortalte min bror om dig og “Slagt en hellig ko” (min bror er normalt typen der kun læser fotoblogs eller noget andet i det mediegrafiske univers) og det var pga. jer, at jeg opdagede denne blogverden. Det lyder sært, men ligesom med venner man har fra barnsben af, sådan har jeg det med jer to, når jeg bevæger mig herinde i dette eldorado af flittige blogskrivere, som ofte fortæller om hvor nemt livet er at leve og hvor overskud oser i en sådan grad at jeg sommetider er ved at få det hele galt i halsen.\nHos dig og “Slagt en hellig ko” finder jeg roen og det velkendte. Sommetider sætter i gang i mine tanker, så det hele kører på højblus, andre gange nyder jeg bare dit perspektiv på tingene, din måde at udtrykke dig og bruge ordene.\nJeg kommer helt sikkert til at savne dine bidrag til blogland – men følge og forstå dig. Det kan jeg i den grad!\nMange hilsner herfra Camilla\nAnita - 22. maj 2011 - kl. 10.12 Hej Camilla,\nJeg glemmer stadig, at jeg har en blog og derfor glemmer jeg også at kigge forbi for at se efter kommentarer, men det viser mig kun, at det har været det eneste rigtige; at sætte hælene i og stoppe op.\nJeg støder stadig på indlæg rundt omkring, som får mig til at sidde og tænke over, hvorfor der mon blev blogget om dét og hvad blogejeren har tænkt skulle være godt for mig, som læser af det … men ligeså hurtigt ryster jeg det af mig igen og fortsætter videre i min egen lille verden, i et forsøg på at blive på mit nye sted af privat fred og ro. Det er okay, at jeg ikke forstår alting der sker- og fortælles om her i verden. Det siger jeg indimellem til mig selv og bliver bedre og bedre til at acceptere det :-)\nTusind mange tak for dine søde ord. Jeg har jo “hørt din stemme” før og du taler altid så pænt, så du gør mig kun virkelig glad, skal du vide.\nRigtig god dag til dig og dine, Camilla, og hils endelig din bror :-)\nMadame - 26. maj 2011 - kl. 23.16 Kære Anita, vi skal selvfølgelig kun blogge, hvis det giver os selv glæde – og alting har sin tid, som man siger. Jeg nyder at kunne se tilbage og at bruge den som en form for dagbog og fx se, hvad jeg læste sidste år eller se billeder, som gjorde indtryk på mig selv. Jeg nyder at have en blog og deler nu oplevelser med flere i min familie og i min vennekreds. Varme klem til dig!\nAnita - 27. maj 2011 - kl. 20.30 Lige nu synes jeg, det sjoveste er at kunne læse tilbage på bloggen. Når jeg ikke rigtigt synes, jeg kan berige nogen med de sædvanlige gentagelser, som Livet jo er fuld af, så vil jeg hellere tie stille. Og så er der jo dét med privatlivets fred og ro. Den er altså så dejlig…\nJeg lader udelukkende bloggen stå, så jeg kan referere. Mange ved jo, hvem jeg er, så det er dejlig nemt at kunne sende en reference afsted ;-)\nGod weekend til både du og din dejlige Uffe :-)\nKit - 29. maj 2011 - kl. 22.07 Ååhhhh nej! For flere år siden fandt jeg dig – altså din blog – og i lang tid var jeg en fornøjet og ivrig læser af dine indlæg. Allerede efter første besøg blev du lagt ind på favoritlisten. Så skete det frygtelige at min pc gik i stykker og alt var væk incl ale mine favoritter. Ny pc blev indkøbt og jeg ledte og ledte, klikkede mig igennem den ene blog efter den anden – ude af stand til at finde dig. Du var jo lagt ind under favoritter og min navne-hukommelse er som en si. Så endelig, i dag, efter et par års søgen, finder jeg dig og læser, at du netop er stoppet med at blogge. øvøvøv altså!!!%¤#/&#:-( Det gode må være at jeg aldrig gav op, det dårlige at du er stoppet og at skæbenen vil sende mig et signal som jeg ikke forstår eller hvorfor skulle jeg endelig finde dig, når det er for sent.\nNu er du fundet og jeg kan kun håbe, at du en dag igen vil berige os med dine smukke billeder, skønne ord og dejlige humor.\nTak for sidst hilsen fra Kit\nAnita - 31. maj 2011 - kl. 17.03 Søde Kit, sikke som den kommentar lunede! :-)\nSom skrevet i indlægget, så har jeg ikke smækket døren hårdt i for aldrig mere at vende tilbage, men i 8 år har jeg brugt alt for meget (sammenlagt) tid på internettet og dermed også bloggen.\nHele min krop har meget længe skreget efter at være mere herude i virkeligheden, end i cyberworld, og nu kunne jeg ikke længere overhøre den. Nu skulle det altså være, men måske laver jeg et sted, hvor jeg kan poste nogle hurtige billeder. Mine tanker kredser lidt om ideen, så det er ikke helt utænkeligt.\nPS. jeg kan også findes på Facebook, hvor jeg pipper en ganske lille smule om alt og intet og krydrer det med links.\nTak for din kommentar, Kit :-)\nKit - 2. juni 2011 - kl. 10.29 Hej Anita\nIndtil du forhåbentligt måske og eventuelt vender tilbage til bloggen, vil jeg bruge tiden på at indhente det af dig skrevne og dermed nyde dine skriblerier.\nVi ses – om ikke andet så på facebook:-)\nHilsen fra Kit\nAnita - 4. juni 2011 - kl. 09.18 Det gør vi ihvertfald, Kit ;-)\nMikkel - 10. juni 2011 - kl. 15.05 Du skal selvfølgelig lade lysten og motivationen styre din blog, så respekt for, at du har brug for en pause :)\nog så lige pludselig kommer du måske tilbage med fornyet motivation, energi og konstruktive input.\nMikkel (Sushi i København)\nAnita - 10. juni 2011 - kl. 18.44 Det kan meget vel være, Mikkel. Man skal aldrig sige aldrig :-)\nMette - 16. juni 2011 - kl. 16.06 Jeg kigger troligt forbi hver eneste dag i håb om, at den måske kun er en pause. SÅK!\nAnita - 17. juni 2011 - kl. 13.06 Lige i dag ville der have været smukke billeder at poste, med nogle mindefyldte, tårevædede ord til – men nej. Jeg har slet ikke tid, for om ikke så længe er det videre til Mini-rock på plænen, helt til sent i aften :-D\nDet føles stadig okay ikke at blogge, men nogle dage er der helt sikkert potentiale ;-)\nGitte - 17. juni 2011 - kl. 14.06 Ja, se så at få fingeren ud :-D\nAnita - 19. juni 2011 - kl. 21.32 Jeg synes ikke rigtigt jeg gider, Gitte ;-D\nLise Lorenzen - 7. juli 2011 - kl. 13.05 Goddag *sms*\nAnita - 7. juli 2011 - kl. 14.35 Hej Lise\nJeg må desværre melde pas til begge dele, men jeg håber du har held med det hos andre. God dag til dig :-)\nJesper - 26. juli 2011 - kl. 05.26 Det er vel også ok bare at få renset pæren igennem at skrive sine tanker ud på blogs – ingen grund til præstationsangst :-)\nAnita - 26. juli 2011 - kl. 08.33 Nu har jeg en enkelt gang, i den mellemliggende tid, oplevet at savne bloggen, men om jeg genoptager mit skriv lige her, ved jeg stadig ikke.\nStilheden er stadig okay efter 8 års “larm” ;-)\nLog ind\t39 queries in 0,997 seconds.


Adelige stenfolk fra Den Farverige Plads | Korndybet\n”For det klingede, når folk gik forbi, en symfoni af sten, perler og plader af ædle metaller, der fødte en skrøbelig drøm om en dag, bare for en dag, at kunne stå i en fornem garderobe, hvor man frit kunne iføre sig lige den velbearbejdede overflade, man kunne ønske sig.”\nDe adelige er Stenkroppens rigeste og mest indflydelsesrige mænd og kvinder. Måske har de en god arv med i bagagen. Måske ejer de jord, miner eller arbejder som præster, læger eller rådgivere for kongen. Til fælles har de deres lejligheder på Den Farverige Plads, hvor der – på trods af Stenkroppens nuværende tilstand – stadig er plads til lidt luksus. De har smukt og varmt tøj med perler og guldtråde. Uld fra snekæmper i rigelige mængder. Støvler i smukt læder, dekoreret med alt fra våbenskjolde til blomster. Men mest misundelsesværdigt er nok deres opvarmede vægge samt adgangen til rindende, varmt vand, en opfindsom sideeffekt af kornforbrændingen i den store Ovn.\nLuksus til trods – de fleste adelige er åbne, venlige stenfolk, der gerne deler lidt ud af deres rigdomme. Måske fordi de er klar over, at et godt forhold til de mindre bemidlede forhindrer uro og oprør. Måske fordi de føler, at de har en del til fælles med resten af befolkningen, primært kampen mod sjæleplanternes stemme.\nDen officielle holdning er i hvert fald, at øvrige stenfolk er velkomne på Den Farverige Plads, i hvert fald i dagtimerne. Selv rakkerpak får lov til at tigge, så længe de opfører sig ordentligt.\nAf nævneværdige adelige er overbibliotekaren Shahid, der står i spidsen for det kongelige bibliotek. Og præsten Nandan, der drev en af Stenkroppens mest elskede kirker indtil sin død for et par år siden.\nDe adelige er blot en lille del af den spændende bog Korndybet. Læs mere om bogen her:


Biludlejning Nykøbing Falster | Altid billigst hos One2move\n$ 484 https://one2movebiludlejning.dk/afdelinger/biludlejning-nykoebing-falster-a\nOne2move Biludlejning Nykøbing Falster\nOne2move – Billig og enkkelt biludlejning i Nykøbing Falster\nDe bedste udlejningspriser på biler – Mange afhentningssteder\nMed One2move er det nemt og enkelt at booke din lejebil i en af vores afdelinger. Book din bil online i den periode du ønsker; afhent bilen hos afdelingen og kom hurtigt på farten i en flot og velholdt udlejningsbil uden skjulte gebyrer eller ekstraudgifter. Du skal bare holde øje med brændstofmåleren – vi klarer resten, også ansvars- og kaskoforsikring.\nOne2move har mange års erfaring som franchise inden for biludlejningsbranchen, så du kan føle dig helt tryg ved at vælge os som din biludlejer. Hos One2move i Nykøbing Falster tilbyder vi i samarbejde med den autoriserede Skoda-, Renault- og Dacia-forhandler Lumbye Biler på Ndr. Ringvej i Nykøbing Falster, professionel og prisbillig udlejning af små varevogne (fra kr. 449,- pr. dag).\nEn stor mængde fordele hos One2move i Nykøbing Falster\nDanmarks billigste biludlejning fra kun kr. 449,- (for varevogn)\nAlle vores udlejningsbiler – personbiler, varevogne og minibusser – må køres med lille kørekort (B-kørekort). Rækker de inkluderede 100 km pr. døgn ikke til dit kørselsbehov, er det muligt at tilkøbe ekstra kilometer ved bestilling. Betaler du med kreditkort, tager vi ikke et depositum.\nOne2move afdelinger på hele Sjælland\nOne2move er en landsdækkende franchisekæde inden for biludlejning. Vi har et stort antal afdelinger og afhentningssteder i hele Danmark. Er der for langt til Nykøbing Falster? Eller søger du en anden udlejningsbil end dem, som Nykøbing Falster-afdelingen tilbyder, eller er bilen udlejet i den periode, du skal bruge den? Kontakt vores kundeservice på tlf. 70 208 804 eller skriv til [email protected]. Vi er altid klar til at hjælpe dig med både bil og booking reservation.\nDagens tilbud fra Biludlejning Nykøbing Falster\nDer opkræves depositum i denne afdeling ved brug af debitkort\nSend besked til Biludlejning Nykøbing Falster


Flytning, genforening og en masse kærlighed | Line Sofie Flytning, genforening og en masse kærlighed – Line Sofie\nDet er altid dejligt at have fri et par dage og specielt fordi jeg i påskeferien skal være sammen me\nFlytning, genforening og en masse kærlighed\nIgår var en rigtig dejlig dag! Jeg kørte ved en 13 tiden hjem til min lillesøster i hendes nye lejlighed (som rent faktisk er et lille hus) og hjalp med at få orden på alle tingene. Min mor kom lidt senere da hun havde taget bilen hele vejen fra Jylland for at hjælpe med at flytte. Min lillesøsters bedste ven var der også, så vi var et par stykker til at hjælpe med det vi nu kunne nå. Min mor og søster kørte til Gladsaxe for at hente de sidste flyttekasser mens hendes bedste ven og jeg blev i huset og samlede hendes seng. Hun havde selvfølgelig valgt en mega besværlig seng at samle, den havde både skuffer, hovedegærde osv. så der var mega mange dele haha. Vi fik også samlet et stykke forkert – super irriterende, for så var vi jo nød til at skille den ad igen!!!\nJeg kørte igen så jeg var hjemme hos mig selv ved en 16 tiden, da jeg skulle hente Victor og derefter skulle vi hente min storesøster og hendes søn for så at køre hjem til vores mormor og morfar. Vi havde nemligt aftalt at spise hos dem allesammen da min mor skulle sove der natten over. Så da de andre blev færdige med det de skulle i huset kom de også derhjem. Det var såååå hyggeligt! Victor og hans fætter William hygger sig rigtig godt sammen, det er så skønt at se. Han ser meget op til sin fætter og syntes at han er rigtig sjov.\nVictor sked selvfølgelig TO GANGE derhjemme og første gang så meget at det var løbet lidt ud i bukserne!! Typisk. Men heldigt at jeg havde taget hans natdragt med da jeg vidste det ville blive sent. Så fik smidt ham i den og så rendte han ellers bare rundt og hyggede sig blandt os andre.\nMin mormor og morfar havde sørget for lækker aftensmad bestående af, oksesteg i persille med kartofler og brun sovs. Mums siger jeg bare! Victor fik guffet en masse kartofler og brun sovs i sig hehe. I det hele taget har det bare været en skøn dag. Det har været dejligt at blive genforenet med min familie igen. Vi ser jo ikke vores mor så tit da hun bor i Jylland, så man nyder at se hinanden ekstra meget når man er sammen. Da min storesøster, vores børn og jeg skulle køre hjem kunne vi se at vores mor blev helt rørt med lidt tårer. Det er nok fordi hun ikke ser sine børnebørn så tit og specielt med Victor da hun kan se hvor hurtigt han vokser. Så jeg tror at hun syntes det var lidt hårdt at skulle sige farvel <3\nA moment to remember Familie Hygge Mad Mig Minder Victor\n❤ det nogle rigtige dejlige billeder..!\nGode billeder… Hvor er Victor ved at blive stor og sikke en lækker gut 😉\nHar Du egentlig selv boet i jylland eller flyttede de sidenhen?\nGode billeder.. Hvor bliver Victor stor og sikke en lækker gut han er 😉 Har du egentlig også boet i jylland eller flyttede de efterfølgende?\nDet er altid dejligt at have fri et par dage og specielt fordi jeg i påskeferien skal være sammen med nogle mennesker som jeg elsker …


Både forskning og udvikling foregår i Princeton i New Jersey i USA, og virksomheden indtager en førende position inden for udvikling af forskellige sammensætninger, som indeholder virksomhedens egne innovative opdagelser: AHA, PHA, NeoGlukosamin og Aminofil samt andre veldokumenterede ingredienser inden for hudpleje. Virksomheden bag Exuviance blev grundlagt i 1988 af Dr. Eugene Van Scott, der er dermatolog, og Dr. Ruey Yu, farmakolog med dermatologi som speciale.\nAnti Reverse Day Repair spf30\nEn effektiv anti age dagcreme, som modvirker de første alderstegn i huden\nEn effektiv dagcreme, som modvirker de første alderstegn i huden. Et tredobbelt kompleks, som består af peptider, retinol og NeoGlukosamin opstrammer huden, og som arbejder sammen om at styrke kollagen og den omgivende støttende matrix.\nAnti Reverse Night Lift Creme\nAge Reverse Hydra Firm (Natcreme)\nEn mild natcreme, men effektiv natcreme udviklet med det formål at forbedre fugtbalancen i huden, samtidig med at alderstegn minimeres\nSammensætningen er intensivt genfugtende og tilpasset til tør og sensitiv hud. NeoGlukosamin eksfolierer huden mildt og stimulerer kollagenproduktionen, hvilket gør huden mere fast og spændstig.\nEye Contour Anti Age\nEn øjencreme med en kombination af højeffektive ingredienser, som korrigerer de første alderstegn omkring øjnene


Ringvejen skal have ny belægning | ugeavisen.dk\nRingvejen skal have ny belægning\nMan har fjernet det øverste lag græs og jord på rabatten langs den indre ringvej i Bjerringbro. Det skyldes, at der sidst på sommeren skal ny belægning på vejen. Foto: Christine Krüger Hansen\nTrafikanter og beboere kan glæde sig til ny og mindre støjende asfalt på den indre ringvej i Bjerringbro.\n26 maj 2021 kl. 18:07\nBjerringbro: Der er lagt op til et større vejarbejde, når Viborg Kommune, sandsynligvis efter sommerferien, går i gang med at lægge ny asfalt på den gennemgående vej, der i øst hedder Poul Due Jensens vej og i vest Vestre Ringvej.\nForarbejdet er allerede gået i gang, og den skarpsindige iagttager har måske lagt mærke til, at maskiner allerede har været ved at skrabe græsset af rabatterne ud til vejen.\n- Vi fjerne græsset samt noget af jorden for at sikre, at det ikke bliver for højt og vandet ikke løbe ud på cykelsti og fortov, siger Kaj Jensen fra Trafik- og vejafdelingen ved Viborg Kommune.\nDerudover er der en hel del kantsten, der skal skiftes, og det tager et godt stykke tid.\n- Der er temmelig mange kantsten, der er mørnet, simpelthen fordi de er nedbrudt af eksempelvis salt, forklarer Kaj Jensen, de har en forventning om, at selve asfaltarbejdet går i gang i den sidste halvdel af sommeren.\nDet er som sagt en lang strækning, der skal asfalteres, nemlig hele vejen igennem Bjerringbro, men det giver, i følge Kaj Jensen, god mening at tage hele strækningen på en gang.\n- Vejen er en af kommunens store gennemfartsveje og oplever en del slidtage. Så den skal opgraderes. Og så er asfalten også godt 25 år gammel, så det er på tide, selvom den egentlig har gjort det godt, siger Kaj Jensen.\nDer er temmelig mange kantsten, der er mørnet, simpelthen fordi de er nedbrudt af eksempelvis salt\nKaj Jensen, ingeniør hos Trafik- og veje i Viborg Kommune\nInden den nye belægning kommes på, bliver en del af den gamle asfalt fræset af.\n- Det gør vi for at sikre, at vejen bliver helt jævn, for der er kommet en del kørespor i den gamle asfalt, siger Kaj Jensen.\nHan har en forventning om, at asfaltarbejdet vil tage en uges tid, og det vil naturligvis betyde, at bilister må forvente at møde ekstra lyssignaler, da der kun vil være et enkelt spor ledigt.\nTilgengæld kan både bilister samt beboere i området glæde sig over, at den nye asfalt er noget mere lyd-absorberende end det nuværende asfalt.


Erik Ten Hag har identificeret otte spillere, som han kan stole på. Hollænderen håber på at hente en midtstopper, som skal hjælpe engelske Harry Maguire med at genfinde storformen. Ten Hag overvejer desuden, om den engelske angriber Marcus Rashford har en fremtid i klubben. (Telegraph)\nNewcastle har spejdet Benficas angriber Darwin Nunez, som også har været rygtet til Manchester United og Liverpool. Evertons Dominic Calvert-Lewin og Bayer Leverkusens Patrik Schick er andre muligheder. (Mirror)\nTottenham-manager Antonio Conte er opsat på at styrke sin trup til sommer med Southamptons engelske midtbanespiller James Ward-Prowse og Brightons spanske venstreback Marc Cucurella. (Fichajes)\nAston Villa er blevet fortalt af FC Barcelona, at de har indtil slutningen af maj måned til at beslutte, om klubben ønsker at hente brasilianske Philippe Coutinho på en permanent aftale til sommer. (Sport)\nManchester United har forsøgt at snyde Dortmund for RB Salzburgs tyske angriber Karim Adeyemi, men er dog mislykkes, så den 20-årige tysker ser nu ud til at skifte til Bundesliga-klubben. (Patrick Berger)\nChelsea ønsker at hente den kroatiske forsvarsspiller Josko Gvardiol fra RB Leipzig, da Antonio Rudiger og Andreas Christensen forventes at skifte til henholdsvis Real Madrid og FC Barcelona. (Goal)\nArsenal forbereder et bud på Bolognas venstreback Aaron Hickey. Arsenal-manager Mikel Arteta er opsat på at forbedre sine defensive muligheder og den skotske landsholdsspiller har imponeret siden sit skifte fra Hearts i 2020. (football.london)\nNyligt oprykkede Fulham vil forsøge at hente Liverpools 24-årige engelske forsvarsspiller Joe Gomez. (Football League World)\nFulhams 19-årige portugisiske angriber Fabio Carvalho har indgået en aftale med Liverpool til sommer, siger Fulhams sportsdirektør Tony Khan. (Mirror)\nArsenal vil forsøge en sidste gang at binde den engelske angriber Eddie Nketiah til klubben på en ny kontrakt. Den 22-årige angribers kontrakt udløber i slutningen af juni, og han tiltrækker sig interesse fra klubber i England, Frankrig og Tyskland. (Mail)


Med ønsket om en glædelig jul - Fotograf Kirstine Mengel\nJulen står for døren. Den nærmer sig med hastige skridt, og selvom mange sikkert shopper løs og stresser\nfor at skabe den perfekte jul, så skal vi huske, at julen officielt er hjerternes fest.\nDerfor vil jeg gerne opfordre til at skrue ned for julestressen og i stedet nyde julelysene, julemaden,\nduften af jul, gaverne og vigtigst af alt; samværet med dem, vi holder af.\nJulen er en glædelig højtid, og derfor vil jeg gerne ønske dig og din familie en rigtig glædelig jul.\nJulen og den mørke årstid er også tid til hygge. Og hvad er mere hyggeligt end en frisk gåtur\nefterfulgt af en dejlig varm tody med et stykke konfekt eller fyldt chokolade til.\nEn varm drik på en kold vinterdag til ca 4 personer.\n2 liter god æblesaft (Voelkel eller fra Nybro Frugt)\nWhisky eller rom ca 3 cl pr. glas\n4-6 hel kanel\n2-4 hel kardemomme\nAlle ingredienser undtagen Whisky koges op og simre min. ½ time. Hvis muligt er det godt hvis saften kan trække i et døgns tid.\nNår du skal servere varmer sigter du saften og varmer den op.\nHæld Whisky i glassene og tilsæt den varme saft. Pynt med Stjerneanis, kanel eller appelsin.\nHent nogle grene ind fra haven, det kan være du er heldig at der stadig er grene med blade i flotte farver\neller køb nogle grene med flotte røde bær. Grenene med de orange bær har jeg købt i Feens Atalier i Kerteminde.\nVær kreativ når du pakker julens gaver ind, hent gran i haven og pynt med små granbuketter.\nSæt det sammen med et gammelt foto, klip et ud fra et magasin eller lav en lille tegning.\nDet er altid dejligt at modtage en gave som er personlig og flot at se på allerede inden man åbner den.\nGavebånd har jeg fundet i Zoom i Odense.\nChokolade skal der til, jeg elsker mørk chokolade og jeg har sjældent fået den bedre end her.\nDe små søde marcipan-hjerter vil passe godt som tilbehør til Varm Æbletody eller et glas bobler.\nSmå Petit Four og marcipan-hjerter er købt hos Odense Chokoladehus i Nørregade.\nI den mørke tid hygger det med nogle stearinlys. Her har jeg blandet forskellige fyrfads glas og pyntet med bær fra haven.


Crosshjelm FXR Torque Core Hi-Vis/Blå/Sort (Nu 17% rabat) - 24MX - 24mx.dk\nCrosshjelm FXR Torque Core Hi-Vis/Blå/Sort\nEn CE-godkendt Entry-level hjelm med Dual density indre skal og en holdbar termoplastiskskal. Her kommer den i 15 forskellige farver! Torque fra FXR er en fantastisk god Entry-level hjelm med et slidestærkt hjelmskal af termoplast kombineret med et Duel density indre skal som effektivt fordeler slagkraft ved tilfælde af en ulykke. Giver en god beskyttelse til hoved og nakke. God ventilation og justerbar hjelmskærm og næsebeskytter med detaljer som gør at Torque er det rigtig valg af crosshjelm. - Hjelmskal fremstillet af slidestærk Termoplast. - Duel Density EPS Liner indre skal med dobbelt densitet og høj sugeevne som fordæmper og fordeler slagkraft ved tilfælde af en ulykke. - Justerbar Hi- Flow skærm reducere luftmodstand samtidig som det beskytter mod solen. - 9 luftindtag og 2 udslipsporter i hjelmen som øger luftcirkulationen og hjælper med at holde hovedet koldt. - Anti-bakteriel, aftagelig og vaskbart forer. - Kompatibel med FXR Breath Box og Anti-Fog Mask. CE og DOT certificeret. Hjelmen er godkendt til brug i Europa og USA. Vægt 1535+/ -50g\n68781 Crosshjelm FXR Torque Core Hi-Vis/Blå/Sort https://pierceimages.imgix.net/ProdImages/prod_68781/p68781.jpg?ver=-62135596800&auto=format&lossless=false&q=35&sharp=10&w=600&h=600&fit=crop 999.00 DKK InStock crosstoj-og-beskyttelse/hjelme/crosshjelme En CE-godkendt Entry-level hjelm med Dual density indre skal og en holdbar termoplastiskskal. Her kommer den i 15 forskellige farver!\nTorque fra FXR er en fantastisk god Entry-level hjelm med et slidestærkt hjelmskal af termoplast kombineret med et Duel density indre skal som effektivt fordeler slagkraft ved tilfælde af en ulykke. Giver en god beskyttelse til hoved og nakke. God ventilation og justerbar hjelmskærm og næsebeskytter med detaljer som gør at Torque er det rigtig valg af crosshjelm.\nVægt 1535+/ -50g 1199.00 FXR crosshjelm-fxr-torque-core-hi-visblasort https://pierceimages.imgix.net/ProdImages/prod_68781/p68781.jpg?ver=-62135596800&auto=format&lossless=false&q=35&sharp=10&w=600&h=600&fit=crop 17 CLEARANCE


Problemer ved fremlæggelser.\nJeg er en 12 årige pige som lige nu er helt vildt forvirret.\nHver gang jeg skal fremlægge/præsentere noget foran fx. Klassen eller evt. 4 lærere panikker jeg. Jeg når måske at læse 3-5 sætninger og så for jeg sved på hænderne & ned af ryggen og mit hjerte racer afsted, jeg ved ikke hvad det er. Jeg tør ikke at fremlægge/præsentere på grund af det mere, jeg ved virkelig ikke hvad jeg skal gøre. Jeg overvejer virkelig at spørge mine forældre om jeg måske kan få en coach/guide eller gå til psykolog? Men hvad skal jeg dog sige. Jeg er virkelig bange og fortvivlet plz hjælp.\nTak for dit brev. Jeg tror at du deler den oplevelse med mange andre, både unge og voksne.\nJeg tænker at du ved at fremlægge, bliver du bedre til det for hver gang.\nOg jeg tænker at det også er en god ide at tale med dine forældre om dine følelser.\nMåske du kan kontakte www.girltalk.dk. de har meget viden om unges problemer.\nJeg svarer dig kort fordi vi er en brevkasse, der hjælper børn og unge der har vold som et problem i deres liv. Og det er i det område, at vi har vores viden.\nVenlig hilsen Herdis


Favorits helbror flest afkom i Belgien - Ridehesten.com\nElvis ter Putte og Karline de Brabander.\nElvis Ter Puttes helbror i Danmark, Favorit Ask under Søren M. Nielsen.\n77 hingstekandidater har det belgiske varmblodsforbund BWP udtaget til deres hingstekåring i 2014, der finder sted den 16.-18. januar i Opglabbeekfor for de 3- og 4-årige hingste og 20.-22. marts i Moorsele for de ældre hingste.\nAf de 77 hingstekandidater bliver kun to hingste fremstillet som dressurhingste. To tredjedele af alle hingstene er BWP-registrede. I gruppen af 46 springbetonede BWP-registrerede unghingste er den stærkest fremtrædende faderhingst den populære Elver Ter Putte e. Diamant de Semilly / Darco / Quidam de Revel, der er helbror til Favorit Ask, der om få uger stiller sin første danske årgang til forbesigtigelser i Dansk Varmblod. I samme gruppe af unge springhingste fremstilles tre sønner efter den gamle kæmpe Darco (f. 1980).\nSe alle udtagne hingste HER